Mansesteri

Mansesteri on suomalainen rap-yhtye, jonka muodostavat tamperelaiset rap-muusikot Mc Mane (Markus Savolainen) ja Vainis (Jesse Lehtinen) sekä heidän virallinen keikka DJ, DJ Kalu (Kalle Nummi). Artistit ovat tehneet itsenäisinä artisteina musiikkia noin vuodesta 2003 saakka ja vuonna 2009 he perustivat suomenkielisen rap-yhtyeen Mansesterin yhdessä Sarkastisen (Sasu Salonen) ja Inde Morjesta (Iiro Lehtonen) kanssa.

Historia 
Vainis kertoo blogissaan Mansesterin perustamisesta näin: 

"Oli Perjantai-iltapäivä vuonna 2009. Istuin tuttuun tapaan Bar Passionissa Tampereen keskustassa kehittelemässä tekemistä illalle. Sain tekstiviestin Sarkastiselta, joka pyysi minua tulemaan Koskenrantaan koska "MC Manekin on tulossa sinne ja sun pitää ehdottomasti tutustua siihen". Noin vuosi takaperin olin tutustunut Sarkastiseen työnhakukurssilla ja Sarkastinen oli auttanut minua esikoislevyni nauhoituksissa, miksauksissa ja vieraili myös levyllä. 

Tämä tarjous siirtyä pussikaljalle ulos ei kuitenkaan lämmittänyt mieltäni kovinkaan suuresti. Koskenranta ei koskaan ollut oikein "mun mesta" istua aamusta iltaan juomassa kaljaa. Lisäksi minulla ei ollut mitään mielipidettä MC Manesta, enkä ole koskaan ollut kovinkaan hyvä tutustumaan uusiin ihmisiin. Tiesin, että MC Mane on tunnettu aritisti Mikseri.net -palvelussa, mutta en ollut kuullut itse yhtään hänen kappalettaan. Jostakin mielenhäiriöstä tai paremman tekemisen puutteesta kuitenkin lähdin terassilta pöllitty tuoppi kädessäni kohti Koskenrantaa.  Koskenrannassa paikalla olivat Sarkastinen kavereineen ja minulle vielä täysin tuntematon Inde. Tutustumiseni Maneen tapahtui niinkin onnistuneesti, että mies kirjaimellisesti kannettiin hieman myöhemmin paikalle. Keskustelusta ei juurikaan tullut mitään, mutta toistuva lause "älä vihaa mua" jäi hyvin mieleen. Pikku hiljaa Manen pää selkiytyi ja me puhuimme porukalla musiikista. Tämä oli minun ensikosketukseni koko Mansesteriin."

Mansesterin ensimmäinen albumikokonaisuus EP20 julkaistiin 2010. Albumilla ollut kappale "Kertakäyttörakkaus" on streamannut Spotifyssä kultaa (yli 2 miljoonaa soittokertaa). Tosin kappale julkaistiin Spotifyyn vasta 2016. Vainis kertoo levyntekoprosessin olleen erittäin sekava. Koko levyn kappalerepertuaari on täysin toisistaan irrallisia ja eri tyylisiä kappaleita. Silloin Mansesteri alkoi vasta harjoitella yhteistyötä toistensa kanssa ja levy oli Mc Manen sanojen mukaan kokeilemista, miten kaikkien tyylit saadaan natsaamaan yhteen, sekä myös kepillä jään kokeilua miten kuuntelijat tällaisen albumin ottaisi vastaan. Toinen albumi Kolminaatio julkaistiin 2011, jossa oli vierailemassa mm. Sami Saari. Kolminaatio -albumi alkoi olla musiikillisesti lähempänä sitä, miltä Mansesteri halusi kuulostaa. Kolmas albumi Kun Mikään Ei Ole Pyhää julkaistiin 2013 on Mansesterin sensuroimattomin albumi. Kappaleella taiteillaan sanavapauden rajamailla, sekä korrektiuden ohuella langalla niin kappaleiden samplejen, kuin kappaleiden suorasukaisten sanoituksien ansiosta. Levyllä oli monta isoa ja vaikuttavaa kappaletta, mutta siltä ei noussut yli muiden yhtäkään hittiä. Albumi oli Mansesterin ensimmäinen virallinen ja teoston alainen levy. Neljäs albumi Paratiisi Palaa julkaistiin 2015. Levystä tekivät lehtijutun Aamulehti ja Tamperelainen. Levyllä esiintyvä "Tampere II" -niminen kappale on striimannut spotifyssä kultalevyyn oikeuttavat 2 000 000 kertaa. Mansesteri on luovuttanut kappaleen kultalevyn Tampereen kaupungille. Paratiisi palaa oli musiikillisesti Mansesterilla iso harppaus eteenpäin aiemmasta levystä. Mansesteri perusti ja tituleerasi uuden genren suomi-hiphopin alle, joka kantaa nimeä "RamHop".  Viides albumikokonaisuus Maskin Alta julkaistiin 2017. Albumi on streamannut kultaa. Albumin viimeinen kappale "Saravon Pekka" on myynyt platinaa. Lisäksi albumilla oleva kappale "Prinsessoja ja Putkimiehiä" on myynyt kultaa. Albumi oli ensimmäinen Mansesterin albumi, missä Inde ei ollut enää mukana.

Mansesterin uusin julkaisu on "Parrakkaat Miehet (Hilpeä Hauki feat. Mansesteri & Jenni)", joka on yhteistyössä Suomen Musiikki-, sekä Warner Music -levy-yhtiöden kautta julkaistu Spotifyyn.

Saravon Pekka on Tapparalle tehty kappale ja kappale on tehty DVBBS:n "Tsunami" kappaleen pohjalta. Mansesteri on tehnyt Tapparan kanssa yhteistyötä vuodesta 2015 asti ja on julkaissut Tapparalle kappaleet Saravon Pekka, Saravon Pekka (2017 Remix) ja Kirveelle Töitä feat. Ide. Tapparalaiset, kuten monet muutkin jääkiekkopiirit ovat ottaneet omiksensa myös Mansesterin kappaleet Tampere II,  Ykköset, sekä Bissee ja Änärii. 

Yhtyeen kuudes albumi Kulttistatus julkaistiin 2020. Albumin kappale "Kirveelle Töitä" on myynyt kultaa.

Mansesteri on saavuttanut julkaisuillaan viisi kulta- ja yhden platinalevyn. Lisäksi bändi on saanut hopealevyn kappaleesta "Kuka On Se Oikea". 

Mansesteri on keikkaillut isojen artistien kanssa, kuten Robin, Elastinen, Sanni ja Mikael Gabriel, Petri Nygård, Brädi, Anna Abreu, JVG, Teflon Brothers, Apulanta ja osallistunut isoihin festari- ja urheiluhallikeikkohin aina Kotkan Meripäivistä Helsingin Harwall Arenan kautta Kalajoen Juhannukseen ja Summer Up -festivaaleille Lahteen.

Julkaisut

Albumit

Musiikkivideot

 Ryöstö (2010)
 Geenit (2011)
 Kuvaputkessa (2012)
 Kun mikään ei ole pyhää (2013)
 Maisemakuva (2013)
 Risteyksessä (feat. Valveuni, 2014)
 Vauhtii (2014)
 Äijät on äijii (2015)
 HSU (feat. Costello Hautamäki, 2015)
 Älä puhu avaruutta (feat. Sarkastinen, 2015)
 Tampere II (feat. Mikko Alatalo & Sarkastinen, 2015)
 RamHop (2015)
 Paratiisi (feat. Jussi Aaltonen, 2016)
 Kuolematon (2016)
 Laastari (feat. Melu, 2016)
 Ykköset (feat. Costello Hautamäki & Jussi Aaltonen, 2016)
 Taka-Töölö (feat. Sarkastinen, 2016)
 Arb (2016)
 Pintaa Syvempään (feat. Assi Ilona, 2016)
 Kirveelle Töitä (feat. Ide, 2018)
 Youtube Starat (feat. Sarkastinen, 2018)
 Bissee Ja Änärii (feat. Levi-Äijä, 2018)
 Raivotar (feat. Tommo, 2018)
 Haalaribileet (feat. Sarkastinen, 2019)
 Tarvin Aikaa (feat. Lassi Viljanen, 2019)
 Kuka On Se Oikea (Mc Mane, Vainis, Inde Morjesta & Sarkastinen, 2019)
 Kesäkumi (Mc Mane, Vainis, Inde Morjesta & Sarkastinen, 2019)
 Fandom (2020) 
 Fight Back (feat. Lassi Viljanen, 2020)
P.S. Rakastan Sinua (Mc Mane, Vainis, Inde Morjesta & Sarkastinen, 2020)
Mansesteri on paskaa (mukana Inde Morjesta 2021)
Timanttisydän (Mc Mane, Vainis, Inde Morjesta & Sarkastinen, feat. Lassi Viljanen, 2021)
Sano ettet rakasta enää (Mc Mane, Vainis, Inde Morjesta & Sarkastinen, 2021)
Parrakkaat miehet (Hilpeä Hauki feat. Mansesteri & Jenni, 2022)

Lyriikkavideot 

 Sateenkaaria (feat. Milia & Mela9, 2014)
 Hyviä asioita (2015)

 Kuumottaa (2016)
 Downshiftataan (feat. Juju, 2017)
 Saravon Pekka 2017 Remix (feat. SO11 & Tappara Fan Club, 2017)
 DTB (Dump That Bitch) (feat. Jere Tarkkanen, Kettu-Poika & Mercedes Bentso, 2019)
 Burn Out feat. Aksim Nenomit & Alamaa (2019)
 Valokeilassa (feat. Chorale, Inde Morjesta & Mikseri Allstars, 2020)
 Keppihevonen (Mc Mane, Vainis, Inde Morjesta feat. Mikko Alatalo & Erakossa)
 Enkelilapsi (Mc Mane, Vainis, Inde Morjesta feat. Antti Railio, 2021)
 Vaaleilla valittu (2021)

Lähteet 

Suomalaiset hip hop -yhtyeet